**Asettamispäätös**

Sisäministeriö on tänään asettanut hankkeen, jossa valmistellaan tarvittava lainsäädäntö turvatarkastusten tekemiseksi Maahanmuuttoviraston toimitiloissa.

**Toimikausi**

Hanke asetetaan ajalle 26.9.2017–31.4.2018.

**Tausta**

Turvallisuusuhat viranomaisia kohtaan ovat viime aikoina kasvaneet. Maahanmuuttoviraston toimintaympäristö on muuttunut sellaiseksi, että turvallisuuden ja järjestyksen varmistamiseksi viraston tiloissa tarvitaan aiempaa vahvempia ennakoivia turvallisuustoimenpiteitä. Esimerkiksi turvapaikkapuhutteluissa on tapahtunut entistä enemmän häiriökäyttäytymistä ja uhkaavia tilanteita.

**Tavoitteet ja tehtävä**

Hankkeen tavoitteena on varmistaa turvallisuuden ja järjestyksen säilyminen Maahanmuuttovirastossa sekä parantaa työntekijöiden työturvallisuutta. Hankkeessa selvitetään, mitä säännöksiä edellä mainittuun tavoitteeseen pääsemiseksi tarvitaan ja valmistellaan ehdotus hallituksen esitykseksi lainsäädännöksi. Hallituksen esitys annetaan eduskunnalle kevätistuntokaudella 2017.

**Organisointi**

Hankkeen vastuuhenkilö on lainsäädäntöneuvos Jorma Kantola maahanmuutto-osaston oikeudellisesta yksiköstä ja valmisteluun osallistuu erityisasiantuntija Sanna Montin samasta yksiköstä. Hankkeen sihteerinä on säädösvalmisteluavustaja Niina Koivunen maahanmuutto-osaston ohjaus- ja kehittämisyksiköstä.

Valmistelu toteutetaan yhteistyössä sisäministeriön poliisiosaston ja Maahanmuuttoviraston kanssa.

**Kustannukset ja rahoitus**

Työ tehdään virkatyönä. Sisäministeriössä kustannukset (työaika) kohdennetaan toiminnolle lakien ja asetusten valmistelu 2000 520 100.

Osastopäällikkö, Jorma Vuorio

Ylijohtaja

Maahanmuutto-osaston

lainsäädäntöjohtaja Riitta Koponen

|  |  |
| --- | --- |
|  |  |
| Tiedoksi | Sisäministeri RisikkoKansliapäällikkö NergErityisavustaja RytiläErityisavustaja SeppänenSM/HKO/Oikeudellinen tukiSM/ViestintäMMO esittelijät  |